La secretària Tècnica de la Comissió relaciona les reclamacions que han tingut entrada des del darrer Ple de la setmana passada que va tenir lloc el dimecres dia 1 de febrer 2017 i es valora l'anàlisi del compliment dels requisits d'admissibilitat provisional de les noves reclamacions que s'han interposat davant la Comissió.
Es valora el compliment dels requisits per a la tramitació de les Reclamacions 20/2017, 39/2017, 40/2017, 41/2017 i 42/2017 i es duran a terme els tràmits pertinents corresponents.
Es comenta que no han esmenat els requisits de les Reclamacions 1/2017 i 2/2017, transcorregut el termini previst.
La senyora Elisabet Samarra, ponent de les Reclamacions interposades contra l'Ajuntament de Reus per una mateixa persona reclamant (números 407/2016 al 447/2016; 449/2016 al 462/2016; 464/2016 al 482/2016 i 488/2016 al 491/2016) comenta elements rellevants de la tramitació dels expedients en relació amb el posicionament de l'administració reclamada.
La senyora Teresa Perelló, persona mediadora en l'expedient corresponent a la Reclamació 258/2016 tramitada pel procediment de mediació exposa que la Comissió va rebre uns escrits de data 19 i 30 de gener de 2017 de l'entitat reclamant en els quals manifestaven l'incompliment de l'acord de mediació subscrit per les parts el 12 de desembre de 2016.
Tanmateix un cop analitzada la documentació lliurada per part de l'administració reclamada es considera que dóna compliment a l'acord i es considera finalitzada la fase d'execució.
En darrer terme, la presidenta de la Comissió, la senyora Elisabet Samarra informa que s'ha rebut un escrit de l'Autoritat Catalana de Protecció de Dades en el qual informen que una reclamació presentada davant l'Autoritat és reiterativa respecte la Reclamació 262/2016 presentada davant la GAIP i que va finalitzar per Resolució de 30 de novembre de 2016 per satisfacció extemporània i sol·licita la documentació acreditativa d'aquesta coincidència a fi de poder arxivar el procediment.
Es remetrà a l'Autoritat la documentació sol·licitada.
El ponent de la Proposta de resolució, el senyor Oriol Mir, exposa els elements més destacats de la Proposta de resolució formulada que inadmet la Reclamació presentada davant la Comissió per considerar que té per objecte una pretensió que recau en l'àmbit de competència de l'Autoritat Catalana de Protecció de Dades.
Proposta de resolució de finalització de la Reclamació 385/2016
El senyor Oriol Mir, ponent d'aquesta Proposta de resolució, exposa el cas que ha plantejat aquesta Reclamació que ha estat tramitada mitjançant procediment de mediació amb l'assoliment d'un acord parcial entre les parts amb la intervenció de la senyora Teresa Perelló com a persona mediadora i que duu a la desestimació de l'objecte de la reclamació que queda fora de l'àmbit de l'acord.
La senyora Teresa Perelló i el senyor Josep Mir formulen observacions en relació amb el contingut de la Proposta de resolució i es debaten per part dels membres del Ple aspectes de la tramitació i de l'acord de mediació adoptat, que seran recollides pel ponent en el text definitiu de la resolució.
La senyora Elisabet Samarra formula consideracions sobre la fonamentació jurídica de la resolució que són objecte de valoració per part de la resta de membres del Ple i esmenes concretes al text que seran recollides pel ponent.
Proposta de resolució de finalització de les Reclamacions 387/2016 i 392/2016 (acumulades).
Es passen a analitzar els elements que concorren en les Propostes de resolució que ha presentat per a la seva aprovació el senyor Manuel Ibarz, ponent de les Propostes, malgrat ha excusat la seva absència, que ja han estat objecte d'anàlisi i debat del Ple en sessions anterior.
Es formulen observacions per part de la presidenta, la senyora Elisabet Samarra i el senyor Josep Mir, en relació amb alguns elements de les Propostes de resolució que s'incorporaran en els textos definitius de les resolucions.
Proposta de resolució de finalització de la Reclamació 388/2016.
Proposta de resolució de finalització de la Reclamació 389/2016.
Proposta de resolució de finalització de les Reclamacions 390/2016 i 394/2016 (acumulades).
Proposta de resolució de finalització de la Reclamació 393/2016.
Proposta de resolució de finalització de la Reclamació 395/2016.
Proposta de resolució de finalització de la Reclamació 396/2016.
Proposta de resolució de finalització de la Reclamació 397/2016.
Proposta de resolució de finalització de les Reclamacions 399/2016, 400/2016, 401/2016 i 404/2016
La ponent de la Proposta de resolució, la senyora Elisabet Samarra, exposa els elements més destacats de la tramitació d'aquestes reclamacions que finalitzen per pèrdua sobrevinguda de l'objecte de la reclamació, atès que s'ha produït el lliurament extemporani de la informació que havia estat sol·licitada, de manera que no ha estat necessària la celebració de la sessió de mediació inicialment planificada per la senyora Teresa Perelló, membre del Ple de la Comissió.
El senyor Oriol Mir formula esmenes de caràcter tècnic al text de la Proposta de resolució, que seran incorporades per la ponent en l'elaboració del text final de la resolució.
Proposta de resolució de finalització de la Reclamació 523/2016, 527/2016, 529/2016, 533/2016, 534/2016, 540/2016, 546/2016, 547/2016, 548/2016, 556/2016, 557/2016 (acumulades)
El ponent de la Proposta de resolució, el senyor Josep Mir, exposa els elements destacats de la tramitació d'aquests procediments de reclamació durant la tramitació dels quals l'administració reclamada assenyala que ha lliurat la informació sol·licitada i que per tant, duen a la finalització per pèrdua sobrevinguda de l'objecte de les reclamacions.
El senyor Oriol Mir formula esmenes tècniques al text que seran incorporades pel ponent al text definitiu de la resolució.
Proposta de resolució de finalització de la Reclamació 4/2017 per pèrdua d'objecte
El ponent de la Proposta de resolució, el senyor Josep Mir, exposa el cas que ha plantejat aquesta reclamació, durant la tramitació de la qual s'ha estimat i aparentment lliurat la informació pública sol·licitada.
El senyor Oriol Mir formula algunes observacions tècniques al text que seran recollides pel ponent en l'elaboració del text definitiu de la resolució.
Proposta de resolució d'estimació de la Reclamació 5/2017
El ponent de la Proposta de resolució, el senyor Josep Mir, exposa el cas que ha plantejat aquesta reclamació.
El senyor Oriol Mir formula algunes observacions al text que seran recollides pel ponent en l'elaboració del text definitiu de la resolució.
La presidenta de la Comissió, la senyora Elisabet Samarra comenta el contingut de la reunió que va tenir lloc el dia 6 de febrer amb el secretari general del Departament i la directora de Serveis als efectes de poder reforçar el personal de la Comissió.
Es debaten per part del senyor Oriol Mir i la senyora Elisabet Samarra elements de la nova capçalera i numeració de les resolucions de la GAIP així com alguns aspectes de tramitació determinants del sentit de la resolució.
Es comenten per part de tots els membres del Ple i de la secretària Tècnica aspectes rellevants per a la tramitació que comporta la utilització del Tramitador Genèric i del nou formulari de reclamació.